**(προσχέδιο το οποίο υπόκειται στις εκάστοτε διμερείς συμφωνίες)**

**ΣΥΜΒΑΣΗ ΕΡΓΟΥ**

**ΚΑΙ**

**ΠΑΡΑΧΩΡΗΣΗΣ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ**

Στην Αθήνα σήμερα την xx xxxxx xxxxx, οι :

# **ΣΥΜΒΑΛΛΟΜΕΝΟΙ**

* Η εταιρία παραγωγής με την επωνυμία …………………………………….., εδρεύουσα στο ………………………., οδός ………………………………………….., νομίμως εκπροσωπούμενη από ……………………………, καλούμενη εφεξής χάριν συντομίας «ΠΑΡΑΓΩΓΟΣ» και
* Ο/Η ………………………………………….., κάτοικος Αθηνών, οδός ………………………………………. καλούμενος/η εφεξής χάριν συντομίας «ΠΡΟΣΩΠΟ». Εφόσον το ΠΡΟΣΩΠΟ εκπροσωπείται με συμβόλαιο από πρακτορείο μοντέλων, η talent agent, τότε η σύμβαση αυτή υπογράφεται από το νόμιμο εκπρόσωπο του πρακτορείου, αλλιώς από το ίδιο το ΠΡΟΣΩΠΟ.

1. **ΕΡΓΟ** 
   1. Ο ΠΑΡΑΓΩΓΟΣ έχει αναλάβει την παραγωγή ενός διαφημιστικού έργου με τίτλο ………………………… για το προϊόν ……………………….. , διάρκειας ……….. δευτερολέπτων, το οποίο στη συνέχεια θα μπορεί να προσαρμοστεί σε διαφορετικές εκδόσεις μικρότερης διάρκειας.
   2. Το ΠΡΟΣΩΠΟ αναλαμβάνει την υποχρέωση να συμμετάσχει στο παραπάνω διαφημιστικό spot που θα γυριστεί με βάση σενάριο το οποίο είναι συνημμένο με αυτή τη σύμβαση.
   3. Το ΠΡΟΣΩΠΟ με την υπογραφή του παρόντος τίθεται στη διάθεση του ΠΑΡΑΓΩΓΟΥ ούτως ώστε να εκτελεί επιμελώς και σύμφωνα με το σενάριο το παραπάνω έργο, προσερχόμενο εγκαίρως τόσο στις δόκιμες (πρόβες, fitting, κλπ), στα γυρίσματα αλλά και στην ηχογράφηση της φωνής (εφόσον προβλέπεται από το σενάριο).

##### ΑΠΑΣΧΟΛΗΣΗ

* 1. Το ΠΡΟΣΩΠΟ θα απασχοληθεί κατά την περίοδο xx/xx/xxx έως xx/xx/xxx για:
  2. Πρόβες :
  3. Fitting:
  4. Γυρίσματα :
  5. Ηχογραφήσεις :
  6. Το ΠΡΟΣΩΠΟ δεσμεύεται για ολόκληρη την συγκεκριμένη ημερομηνία γυρίσματος και σε καμία περίπτωση δεν πρέπει να έχει κάποια άλλη υποχρέωση.
  7. Η ακριβής ώρα έναρξης του γυρίσματος θα ανακοινωθεί στο πρόσωπο την προηγούμενη από την ημερομηνία γυρίσματος.

### **ΔΙΑΡΚΕΙΑ ΣΥΜΒΑΣΗΣ**

* 1. Η διάρκεια της παρούσας σύμβασης είναι Χ ετών αρχόμενη από την ΧΧ/ΧΧ/ΧΧΧΧ (Ημερομηνία Πρώτης Μετάδοσης ΗΠΜ) και λήγουσα την ΧΧ/ΧΧ/ΧΧΧ.
  2. Σε περίπτωση που η ΗΠΜ δεν είναι γνωστή κατά την ημέρα υπογραφής του συμφωνητικού, τότε ΗΠΜ θεωρείται η ημερομηνία παράδοσης του Master Copy από τον ΠΑΡΑΓΩΓΟ προς τον πελάτη του.
  3. Εφόσον πριν από την έναρξη έκαστου νέου έτους από την ΗΠΜ, καταβληθεί η αμοιβή δικαιωμάτων χρήσης επόμενου έτους (ανάλογα με την χρήση σε μέσα, format και χώρες) τότε ο ΠΑΡΑΓΩΓΟΣ διατηρεί μονομερώς το δικαίωμα ανανέωσης αυτής της σύμβασης ώστε να προβάλλει το έργο στα νέα μέσα, format και χώρες.
  4. Όλοι οι υπολογισμοί για την μετάδοση της ταινίας (ως πρώτο, δεύτερο, τρίτο, κλπ έτος) μετρούνται πάντα από την Ημερομηνία Πρώτης Προβολής, ακόμη και εάν έχουν μεσολαβήσει κενά (ετών ή μηνών) κατά τα οποία δεν μεταδόθηκε η ταινία.
  5. Κάθε ανανέωση χρήσης θα γίνεται σύμφωνα με το αρχικό χρονικό διάστημα και την αρχική χρέωση της βασικής συμφωνίας. (Πχ. πρώτη χρήση 1 χρόνος - ανανέωση 1 χρόνος,  πρώτη χρήση 6 μήνες – ανανέωση 6 μήνες).
  6. Δεν μπορεί να παραχωρηθούν δικαιώματα χρήσης επόμενου έτους, άλλων μέσων ή άλλων χωρών, εάν δεν έχουν εξοφληθεί τα δικαιώματα χρήσης του προηγούμενου έτους, των υφιστάμενων μέσων και της αρχικής χώρας μετάδοσης.
  7. Πέραν των 5 ετών από την πρώτη ημερομηνία προβολής, το παρόν συμφωνητικό δεν έχει ισχύ και όλες οι οικονομικές διαπραγματεύσεις γίνονται σε μηδενική βάση.

##### ΜΕΣΑ ΜΕΤΑΔΟΣΗΣ

4.1 Τα ΜΕΣΑ ΜΕΤΑΔΟΣΗΣ που αφορούν τις εμπορικές μεταδόσεις του Έργου από τον Διαφημιζόμενο και καλύπτονται από το παρόν συμφωνητικό είναι:

(επιλέξατε ΜΟΝΟ όσα ισχύουν)

All modes of broadcast (analogue, digital, wireless, cable, satellite, subscribers, free to air, etc);

Commercial Internet use, Banners, Pop-Ins, Mouse-Overs, Branded sites, WebTV, etc

Facebook, YouTube, Twiter, Linkedin, etc

Theatrical release (Cinema)

All Points Οf Sales, showrooms, trade fairs, public presentations, supermarkets

All points of Closed Circuit TV and Digital Signage

4.2 Ακόμη, περιλαμβάνεται η απεριόριστη δωρεάν παραχώρηση του δικαιώματος ενημερωτικής (μη εμπορικής) χρήσης προς όλους τους άλλους συντελεστές παραγωγής του έργου έτσι ώστε όλοι οι συντελεστές παραγωγής (διαφημιστική εταιρία, εταιρία παραγωγής, σκηνοθέτης, δ/ντης φωτογραφίας, ηθοποιοί, εκφωνητές, συνθέτης μουσικής, κλπ) να μπορούν προβάλλουν το έργο στο διαδίκτυο, σε διαγωνισμούς έργων επικοινωνίας, σε μελλοντικούς πελάτες τους, στην προσωπική ιστοσελίδα τους, στα social media, κλπ χωρίς εκατέρωθεν κόστος.

4.3. Ως δικαιούχος δικαιωμάτων χρήσης το ΠΡΟΣΩΠΟ συμφωνεί επίσης να μπορεί ο διαφημιζόμενος να προβάλλει, να αναρτήσει ή να μεταδώσει ένα έργο επικοινωνίας για ενημερωτική/μη εμπορική χρήση χωρίς κόστος (πχ στα πλαίσια ενός ιστορικού αφιερώματος, μιας ψηφιακής παρουσίασης, ενός αρχείου (ιστοσελίδας) διαφημιστικών έργων, μιας επετειακής εκδήλωσης ενός διαφημιζόμενου, κλπ., υπό τις ρητές προϋποθέσεις όμως ότι η σχετική διαφημιστική καμπάνια δεν τρέχει πλέον στον αέρα σε κανένα μέσο και πως όλοι οι δικαιούχοι θα έχουν δώσει την συγκατάθεση τους για την συγκεκριμένη ιστοσελίδα αρχείου.

4.4. Προβολή πέραν των Μέσων Μετάδοσης που καλύπτονται από αυτό το συμφωνητικό, είναι δυνατή μετά από γραπτή ενημέρωση του ΠΑΡΑΓΩΓΟΥ προς το ΠΡΟΣΩΠΟ και καταβολή των σχετικών δικαιωμάτων.

##### ΠΕΡΙΟΧΕΣ ΜΕΤΑΔΟΣΗΣ

* 1. Οι Περιοχές (Χώρες) μετάδοσης που αφορούν τις εμπορικές μεταδόσεις του Έργου από τον Διαφημιζόμενο και καλύπτονται από το παρόν συμφωνητικό είναι:

(επιλέξατε ΜΟΝΟ όσα ισχύουν)

Ελλάδα

Κύπρος

Άλλη

* 1. Προβολή σε άλλες Περιοχές πέραν των αρχικώς συμφωνηθέντων είναι δυνατή μετά από γραπτή ενημέρωση του ΠΑΡΑΓΩΓΟΥ και καταβολή των σχετικών δικαιωμάτων.

##### FORMAT ΜΕΤΑΔΟΣΗΣ

* 1. Τα Format μετάδοσης που αφορούν τις εμπορικές μεταδόσεις του Έργου από τον Διαφημιζόμενο και καλύπτονται από το παρόν συμφωνητικό είναι:

(επιλέξατε ΜΟΝΟ όσα ισχύουν)

Video (moving images with sound)

Stills (frames extracted out of video frames)

Photographs (made by special photo shooting)

Audio spots for radio

* 1. Προβολή σε άλλα Format πέραν των αρχικώς συμφωνηθέντων είναι δυνατή μετά από γραπτή ενημέρωση του ΠΑΡΑΓΩΓΟΥ και καταβολή των σχετικών δικαιωμάτων.

1. **ΠΑΡΑΧΩΡΗΣΗ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ** 
   1. Το ΠΡΟΣΩΠΟ παραιτείται ανεπιφύλακτα κάθε άλλης αξίωσης της, πέραν των αμοιβών του που συμφωνήθηκαν με την παρούσα Σύμβαση για τα μέσα, format, διάρκεια και χώρες και έναντι αυτών παραχωρεί, πωλεί, μεταβιβάζει και εκχωρεί προς τον ΠΑΡΑΓΩΓΟ κάθε πνευματικό ή συγγενικό ή άλλης προέλευσης δικαίωμα, πάνω στη χρήση του ως άνω διαφημιστικού ‘Έργου, για διαδικτυακή, τηλεοπτική, κινηματογραφική και δορυφορική προβολή του στην Ελλάδα και το εξωτερικό, με οποιοδήποτε μέσο, που υφίσταται ή θα εφευρεθεί στο μέλλον.
   2. Ο ΠΑΡΑΓΩΓΟΣ έχει το αποκλειστικό δικαίωμα να παραχωρήσει τα παραπάνω δικαιώματα στον εκάστοτε πελάτη του (Διαφημιζόμενο ή Διαφημιστική εταιρία) για λογαριασμό του οποίου παρήγαγε την διαφημιστική ταινία.
2. **ΑΜΟΙΒΕΣ**

Η παρούσα σύμβαση καλύπτει αφενός το κόστος εκτέλεσης του έργου και αφετέρου τα εκάστοτε δικαιώματα χρήσης σε ετήσια βάση, ανάλογα με τα χρησιμοποιούμενα μέσα και τις χώρες.

* 1. Η αμοιβή του ΠΡΟΣΩΠΟΥ για το κόστος εκτέλεσης του έργου ορίζεται στο συνολικό ποσό των ΧΧΧΧΧ ευρώ το οποίο θα καταβληθεί με Μισθοδοτική Κατάσταση. To αναφερόμενο ποσό αυτό περιλαμβάνει όλες τις αμοιβές του ΠΡΟΣΩΠΟΥ, εισφορές προς τρίτους, επιδόματα, δώρα, εργοδοτικές εισφορές, εισφορές εργαζόμενου, κλπ.
  2. Τα δικαιώματα χρήσης του ΠΡΟΣΩΠΟΥ για το πρώτο έτος μετάδοσης και τα μέσα που ορίζονται σε αυτό το συμφωνητικό ανέρχονται στο συνολικό ποσό των ΧΧΧΧΧ ευρώ το οποίο θα καταβληθεί με Μισθοδοτική Κατάσταση. To αναφερόμενο αυτό ποσό περιλαμβάνει όλες τις αμοιβές του ΠΡΟΣΩΠΟΥ, εισφορές προς τρίτους, επιδόματα, δώρα, εργοδοτικές εισφορές, εισφορές εργαζόμενου, κλπ.
  3. Για κάθε επιπλέον μέρα γυρίσματος θα καταβάλλεται το συνολικό ποσό των ΧΧΧΧΧ ευρώ.
  4. Για κάθε μέρα ταξιδιού θα καταβάλλεται το συνολικό ποσό των ΧΧΧΧΧ ευρώ
  5. Εφόσον το πρόσωπο κληθεί να λάβει μέρος σε νέα διαφημιστική ταινία του ίδιου διαφημιζόμενου εντός 12 μηνών, η συνολική αμοιβή του (κόστος εκτέλεσης έργου και δικαιώματα χρήσης) δεν μπορεί να έχει αύξηση πάνω από 10% από την προηγούμενη αμοιβή.

1. **ΕΙΔΙΚΟΙ ΟΡΟΙ**
   1. Γυμνό, μαγιό, Επικίνδυνες σκηνές, κλπ (ακολουθεί αναλυτική περιγραφή)
2. **ΛΟΙΠΟΙ ΟΡΟΙ** 
   1. Σε περίπτωση γυρίσματος όπου απαιτείται διανυκτέρευση εκτός Αθηνών τότε θα καταβάλλεται αποζημίωση ταξιδιού και ο ΠΑΡΑΓΩΓΟΣ θα αναλαμβάνει το κόστος του ξενοδοχείου με πρωινό συν αποζημίωση 40 ευρώ ημερησίως ως έξοδα εκτός έδρας.
   2. Δεν προβλέπονται άλλες αμοιβές πέραν των αναφερόμενων δικαιωμάτων χρήσης για διαφορετικές διάρκειες ή μοντάζ του ίδιου ‘Έργου, τα οποία μπορεί να περιλαμβάνουν διαφορετικές εκφωνήσεις, νέα supers, όπως και νέες συσκευασίες του ίδιου προϊόντος.
   3. Όλες οι αμοιβές για δικαιώματα άλλων μέσων, επόμενων ετών και άλλων χωρών καταβάλλονται μετά την έγκριση τους από τον Διαφημιζόμενο / Διαφημιστική εταιρία.
   4. Σε περίπτωση που για οποιοδήποτε λόγο δεν προβληθεί το φιλμ, ή εάν το ΠΡΟΣΩΠΟ δεν συμπεριλαμβάνεται στο τελικό μοντάζ της ταινίας, ή εάν το ΠΡΟΣΩΠΟ δεν είναι αναγνωρίσιμο στο τελικό μοντάζ (ή φαίνεται μόνο η πλάτη ή τα χέρια του, κλπ) τότε δικαιούται μόνο το κόστος εκτέλεσης έργου καθώς και τις αποζημιώσεις ταξιδιού και τις Εκτός Έδρας αποζημιώσεις, εφόσον αυτές υφίστανται.
   5. Επίσης σε περίπτωση που σε μια έκδοση επόμενου έτους το πρόσωπο έχει αφαιρεθεί από το μοντάζ ή παρουσιάζεται μόνον κατά τρόπο που δεν είναι αναγνωρίσιμο (πχ μόνο πλάτη ή χέρια, κλπ) τότε δεν δικαιούται αμοιβή δικαιωμάτων χρήσης επόμενου έτους.
   6. Το ΠΡΟΣΩΠΟ δεσμεύεται να μην παραχωρήσει οποιουδήποτε τύπου συνεντεύξεις ή πληροφορίες σε Έντυπα ή άλλα Μέσα Μαζικής Επικοινωνίας σχετικές με την παραγωγή της παραπάνω ταινίας, χωρίς την γραπτή συναίνεση του ΠΑΡΑΓΩΓΟΥ.
3. **ΓΕΝΙΚΟΙ ΟΡΟΙ ΣΥΝΕΡΓΑΣΙΑΣ**

Αντιλαμβάνομαι ότι σε περίπτωση επιλογής μου από την εταιρία παραγωγής xxxxx (εφ’εξής xxx) για την συμμετοχή στην παραγωγή ενός διαφημιστικού έργου, αποδέχομαι να συμμετάσχω στο συγκεκριμένο σενάριο που θα έχει συμφωνηθεί, με την έγκαιρη προσέλευση μου τόσο στις δοκιμές (πρόβες, fitting, κλπ), στα προβλεπόμενα γυρίσματα, αλλά και στην ηχογράφηση της φωνής μου (εφόσον αυτό προβλέπεται), σύμφωνα με τους παρακάτω Γενικούς Όρους Συνεργασίας.

1. **ΣΥΜΦΩΝΗΤΙΚΟ ΧΡΗΣΗΣ ΠΡΟΣΩΠΟΥ (ΣΧΠ)**
   1. Για κάθε συνεργασία, θα γίνεται ειδικό Συμφωνητικό Χρήσης Προσώπου είτε προσωπικά είτε μέσω του Πρακτορείου που αναφέρεται ανωτέρω. Εάν διακόψω την συνεργασία μου με το εν λόγω Πρακτορείο, θα πρέπει να ενημερώσω την XXX γραπτά, ώστε αυτό να ληφθεί υπόψη για νέες επόμενες συνεργασίες. Υφιστάμενες συνεργασίες ή ανανεώσεις δικαιωμάτων εξακολουθούν να γίνονται μέσω του ανωτέρω Πρακτορείου.
   2. Στο ΣΧΠ θα φαίνονται οι περιοχές μετάδοσης του έργου (πχ Ελλάδα / Κύπρος / Άλλες χώρες), τα μέσα μετάδοσης (πχ Τηλεόραση / Κινηματογράφος / Internet / Social Media / POS / Εκθέσεις / κλπ), το format μετάδοσης (Video / Audio / Frame Stills / Print / κλπ) καθώς και η διάρκεια μετάδοσης (σε μήνες, αρχής γενομένης από την πρώτη προβολή του έργου).
   3. Ακόμα στο ΣΧΠ θα φαίνονται οι πάσης φύσεως οικονομικές απολαβές μου, τόσο για την εργασία όσο και για τα δικαιώματα χρήσης κατά την μετάδοση του έργου.
   4. Τέλος στο ΣΧΠ θα φαίνονται και οι εκάστοτε Ειδικοί Όροι Συνεργασίας, οι οποίοι θα υπερισχύουν από τους παρόντες Γενικούς Όρους Συνεργασίας.
2. **ΑΜΟΙΒΕΣ & ΔΙΚΑΙΩΜΑΤΑ ΧΡΗΣΗΣ**
   1. Έναντι της προβλεπόμενης αμοιβής μου, παραχωρώ και μεταβιβάζω μέσω του Πρακτορείου μου προς την XXX κάθε πνευματικό, συγγενικό ή άλλης οποιασδήποτε προέλευσης δικαίωμα πάνω στη χρήση του διαφημιστικού έργου και όλων των εκδόσεων αυτού (cut versions, adaptations, banners, rollovers, κλπ), για τις συμφωνημένες περιοχές, μέσα, format και διάρκεια μετάδοσης και η XXX με την σειρά της δύναται να παραχωρήσει τα παραπάνω δικαιώματα στον εκάστοτε πελάτη της (Διαφημιζόμενο ή Διαφημιστική εταιρία) για λογαριασμό του οποίου παρήγαγε το διαφημιστικό έργο.
   2. Η XXX διατηρεί το δικαίωμα μονομερούς ανανέωσης του εκάστοτε ΣΧΠ, εφόσον μου καταβάλει μέσω του Πρακτορείου μου τις συμφωνημένες αμοιβές για άλλες περιοχές, αλλά μέσα, αλλά format ή επιπλέον διάρκεια μετάδοσης, ανάλογα με την περίσταση.
   3. Ρητά συμφωνείται ότι οι εργασιακές αμοιβές μου καθώς η εξαγορά των δικαιωμάτων χρήσης πέραν του πρώτου χρόνου, δεν θα είναι μεγαλύτερες από τις αντίστοιχες αμοιβές του εκάστοτε προηγούμενου έτους προσαυξημένες με ποσοστό όχι μεγαλύτερο από 15%, μέχρι της συμπλήρωσης των πέντε ετών συνολικά από την πρώτη ημερομηνία προβολής. Πέραν των 5 ετών από την πρώτη ημερομηνία προβολής, το αρχικό ΣΧΠ δεν έχει ισχύ και όλες οι οικονομικές διαπραγματεύσεις, θα γίνουν σε μηδενική βάση.
   4. Σε περίπτωση που ενημερωθώ εντός του προβλεπόμενου διαστήματος στο ΣΧΠ ότι για οποιοδήποτε λόγο δεν προβληθεί το έργο ή εάν δεν συμπεριλαμβάνομαι στο τελικό μοντάζ της ταινίας, ή εάν δεν αναγνωρίζομαι στο τελικό μοντάζ (πχ φαίνεται μόνο η πλάτη ή τα χέρια μου, κλπ) τότε θα δικαιούμαι το κόστος εκτέλεσης έργου (εργασιακή αμοιβή), όχι όμως και τα συμφωνηθέντα δικαιώματα χρήσης.
   5. Επίσης σε περίπτωση που σε μια έκδοση επόμενου έτους, η παρουσία μου έχει αφαιρεθεί από το μοντάζ ή παρουσιάζεται μόνον κατά τρόπο που δεν είναι αναγνωρίσιμη (πχ μόνο πλάτη ή χέρια, κλπ) τότε δεν δικαιούμαι αμοιβή δικαιωμάτων χρήσης επόμενου έτους.
   6. Σε περίπτωση ακύρωσης ή αναβολής του γυρίσματος λόγω ευθύνης τρίτων, θα καθορίζεται μια σχετική αποζημίωση, ενώ σε περίπτωση δίκης μου καθυστέρησης ή μη εμφάνισης μου στο γύρισμα, τότε θα έχω ευθύνη για την ζημιά που προκλήθηκε.
   7. Σε περίπτωση γυρίσματος όπου απαιτείται διανυκτέρευση εκτός Αθηνών τότε η XXX θα αναλαμβάνει επιπλέον από την αμοιβή μου, το κόστος του ταξιδιού, των γευμάτων μου και του ξενοδοχείου μου.
   8. Με δεδομένο ότι XXX δεν έχει ουδεμία ανάμιξη στην μετάδοση ενός διαφημιστικού έργου, συμφωνώ ρητά ότι σε περίπτωση που αντιληφθώ ότι το έργο προβάλλεται σε μη ήδη μεταξύ μας συμφωνηθείσες περιοχές ή μέσα ή format ή και διάρκεια μετάδοσης, τότε μπορώ να στραφώ νομικά μέσω του Πρακτορείου μου μόνον εναντίον του διαφημιζομένου, ενημερώνοντας παράλληλα την XXX ώστε να λάβει γνώση και να μεσολαβήσει και αυτή με την σειρά της προς τους πελάτες της για την έγκαιρη εξόφλησή μου.
3. **ΣΥΜΦΩΝΗΤΙΚΟ ΕΧΕΜΥΘΕΙΑΣ**

Σε περίπτωση όπου η εταιρία παραγωγής XXX κατά την διάρκεια είτε της δοκιμαστικής περιόδου ή της συνεργασίας μας μου γνωστοποιήσει οποιεσδήποτε πληροφορίες σχετικά με τον Διαφημιζόμενο, την Διαφημιστική εταιρία ή και το παραγόμενο έργο, συμφωνώ ότι :

* 1. Δεν θα διανείμω, αποκαλύπτω ή άλλως πως διαδίδω όλες τις πληροφορίες που έχω λάβει από τα στελέχη της παραγωγής σχετικά με το έργο σε οποιονδήποτε τρίτο, κατά την διάρκεια, είτε μετά το τέλος της παραγωγής.
  2. Δεν θα συζητήσω, δημοσιεύσω ή προκαλέσω δημοσίευση σε οποιοδήποτε μέσο μαζικής ενημέρωσης (όπως εφημερίδα, ραδιόφωνο, τηλεόραση, internet, social media, κλπ) με σχόλια, φωτογραφίες, ανακοινώσεις, κλπ για την Εταιρία Παραγωγής, τον Διαφημιζόμενο, την Διαφημιστική εταιρία, καθώς και για όλους τους λοιπούς καλλιτεχνικούς ή τεχνικούς συνεργάτες της παραγωγής.
  3. Κατ’ εξαίρεση μπορώ να δημοσιεύσω πληροφορίες σχετικές με την συνεργασία μου, μόνο μετα από έγγραφο αίτημα και την αντίστοιχη γραπτή άδεια από την XXX.
  4. Σε περίπτωση που παραβώ αυτό την συμφωνία εχεμύθειας, τότε ο Διαφημιζόμενος, η Διαφημιστική εταιρία καθώς και η XXX έχουν το δικαίωμα να μου ζητήσουν αποζημίωση αποθετικής ζημίας για τις ενέργειες μου.

1. **ΜΗ ΕΜΠΟΡΙΚΗ ΧΡΗΣΗ ΕΡΓΟΥ**
   1. Αποδέχομαι ότι σε ένα διαφημιστικό / οπτικοακουστικό έργο στο όποιο μπορεί να συμμετάσχω -υπό τις προϋποθέσεις της μεταξύ μας σχετικής συμφωνίας με την εταιρία XXX για την εμπορική του χρήση- όλοι οι εμπλεκόμενοι συντελεστές στην παραγωγή αυτού του έργου (Διαφημιστική εταιρία, Εταιρία Παραγωγής, Σκηνοθέτης, Δ/ντής Φωτογραφίας, Μουσικός, Πρόσωπα, Εκφωνητές, κλπ) διατηρούν το δικαίωμα να το χρησιμοποιούν μόνο μετά από την δημόσια μετάδοσή του σε μέσα μαζικής επικοινωνίας, σε ενημερωτικές/ μη εμπορικές χρήσεις για την ίδια προβολή τους (πχ δελτία τύπου, το εταιρικό τους site, κλπ), σε φεστιβάλ, διαγωνισμούς έργων επικοινωνίας, καθώς και να το παρουσιάζουν σε μελλοντικούς πελάτες τους, show reels, κλπ χωρίς να υποχρεούνται σε επιπλέον καταβολή δικαιωμάτων χρήσης.
   2. Αντιλαμβάνομαι ότι το δικαίωμα μη εμπορικής χρήσης, αφορά μόνον τα έργα τα οποία έχουν προβληθεί από τον Διαφημιζόμενο σε μέσα μαζικής επικοινωνίας (τηλεόραση, κινηματογράφο, web sites, social media, κλπ). Έργα τα οποία έχουν προβληθεί σε ενδο-εταιρικές εκδηλώσεις (π.χ. συνέδριο πωλητών, στελεχών, κλπ) καθώς και σε κλειστού κύκλου εκδηλώσεις του διαφημιζόμενου (π.χ. παρουσιάσεις σε επιλεγμένους πελάτες, συνεργάτες, προμηθευτές), δεν θεωρούνται ότι έχουν προβληθεί δημόσια και δεν μου επιτρέπεται να  τα δημοσιοποιήσω και να τα χρησιμοποιήσω για την προβολή μου σε οποιοδήποτε μέσο ή σε τρίτους, εκτός εάν έχω λάβει σχετική γραπτή εξουσιοδότηση από τον Διαφημιζόμενο.

#### **ΟΥΣΙΩΔΕΙΣ ΟΡΟΙ / ΤΡΟΠΟΠΟΙΗΣΕΙΣ / ΑΡΜΟΔΙΟΤΗΤΑ**

#### Όλοι οι όροι της παρούσης συν ομολογούνται ουσιώδεις.

* 1. Κάθε τροποποίηση της παρούσης, περιλαμβανομένου και του παρόντος άρθρου γίνεται μόνο εγγράφως.
  2. Για κάθε διένεξη ή διαφορά περί την εφαρμογή ή ερμηνεία της παρούσης αρμόδια καθίστανται τα Δικαστήρια των Αθηνών.

Οι συμβαλλόμενοι, υπέγραψαν το παρόν σε δυο (2) όμοια αντίτυπα, εκ των οποίων από ένα (1) έλαβε ο κάθε συμβαλλόμενος.

**ΟΙ ΣΥΜΒΑΛΛΟΜΕΝΟΙ**

**ΓΙΑ ΤOΝ ΠΑΡΑΓΩΓΟ ΓΙΑ TO ΠΡΟΣΩΠΟ**